CELEX: 62016CN0660
Language: sk
Date: 2016-12-21 00:00:00
Title: Vec C-660/16: Návrh na začatie prejudiciálneho konania, ktorý podal Bundesfinanzhof (Nemecko) 21. decembra 2016 – Finanzamt Dachau/Achim Kollroß

20.3.2017   
            
            
               SK
            
            
               Úradný vestník Európskej únie
            
            
               C 86/12
            
         Návrh na začatie prejudiciálneho konania, ktorý podal Bundesfinanzhof (Nemecko) 21. decembra 2016 – Finanzamt Dachau/Achim Kollroß
   (Vec C-660/16)
   (2017/C 086/15)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesfinanzhof
   
      Účastníci konania pred vnútroštátnym súdom
   
   
      Žalobca a odporca v konaní o opravnom prostriedku „Revision“: Achim Kollroß
   
      Žalovaný a navrhovateľ v konaní o opravnom prostriedku „Revision“: Finanzamt Dachau
   
      Prejudiciálne otázky
   
   
               1.
            
            
               Majú sa požiadavky na istotu poskytnutia plnenia posudzovať ako podmienka pre odpočítanie dane z preddavku v zmysle rozsudku Súdneho dvora Európskej únie „Firin“ C-107/13 (1) výlučne objektívne alebo sa má prihliadať aj na názor poskytovateľa preddavku vzhľadom na okolnosti, o ktorých mohol vedieť?
            
         
               2.
            
            
               Môžu členské štáty s ohľadom na zhodný okamih vzniku daňovej povinnosti a práva na odpočítanie dane podľa článku 167 smernice Rady 2006/112/ES z 28. novembra 2006 o spoločnom systéme dane z pridanej hodnoty (2) a s ohľadom na oprávnenie vyplývajúce z článku 185 ods. 2 druhého pododseku a článku 186 smernice Rady 2006/112/ES z 28. novembra 2006 o spoločnom systéme dane z pridanej hodnoty, prijať právnu úpravu, v zmysle ktorej sa úprava dane a odpočítania dane zhodne podmienia vrátením preddavku?
            
         
               3.
            
            
               Má príslušný finančný úrad povinnosť vrátiť poskytovateľovi preddavku daň z pridanej hodnoty, ak nemá možnosť vymôcť preddavok od príjemcu preddavku? Ak áno, musí sa takáto povinnosť stanoviť v určovacom konaní, alebo stačí na tento účel povoľovacie konanie?
            
         
      (1)  ECLI:EU:C:2014:151.
   
      (2)  Ú. v. EÚ L 347, s. 1.